# Manual de l'Accerciser v0.2.0

2006
2007
2008
IBM Corporation
2007-2009
Joan Duran (jodufi@gmail.com)
Projecte de documentació del GNOME
Eitan
Isaacson
Equip de l'Accerciser

     eitan@ascender.com

Peter
Parente
Equip de l'Accerciser

     pparent@us.ibm.com

Manual de l'Accerciser v0.2.0
2007-06-29

Eitan Isaacson eitan@ascender.com

Equip de l'Accerciser

Aquest manual descriu la versió 0.1.5 de l'Accerciser.

Aquest manual descriu l'ús de l'Accerciser.

## Comentaris

Per a informar d'un error o fer algun suggeriment sobre l'aplicació Accerciser o d'aquest manual, seguiu les indicacions en la Pàgina de comentaris del GNOME.

## Introducció

L'Accerciser és un explorador interactiu d'accessibilitat en Python per a l'escriptori GNOME. Aquest utilitza l'AT-SPI per a inspeccionar i controlar ginys, permetent-vos comprovar si una aplicació està proveint informació correcta a les tecnologies assistives i als entorns de test automàtic. L'Accerciser és un simple entorn de connectors que podeu utilitzar per a crear vistes pròpies de l'informació d'accessibilitat.

En essència, l'Accerciser és la següent generació de l'eina at-poke.

## Inici

### Per a iniciar l'Accerciser

Podeu iniciar l'Accerciser de les següents maneres:

Menú Aplicacions

  Trieu l'element del menú Programació Accerciser.

Línia d'ordres

  Introduïu la següent ordre a la finestra de la consola i premeu Retorn:

  `accerciser`

### En iniciar l'Accerciser

En iniciar l'Accerciser es mostrarà la següent finestra.

#### Finestra principal de l'Accerciser

Mostra la finestra principal Accerciser. Conté la barra de títol, la barra de menú, l'arbre de l'accessible, l'àrea esquerra de visualització del connector i l'àrea inferior de visualització del connector. La barra de menú conté els menús Fitxer, Edita, Adreces d'interès, Visualitza i Ajuda.

La finestra principal de l'Accerciser conté els següents elements:

Barra de menú

  La barra de menú conté ordres per a gestionar els connectors, gestionar i utilitzar les adreces d'interès, refrescar la visualització d'arbre de l'accessible i accedir en aquest sistema d'ajuda.

Visualització d'arbre de l'accessible

  La visualització d'arbre de l'accessible permet visualitzar tots els accessibles, començant pel nivell de l'escriptori. En seleccionar-se un accessible, el tindreu disponible per a posteriors inspeccions utilitzant els connectors carregats.

Visualització dreta del connector

  Aquesta és una de les dues visualitzacions del connector predeterminades. Quan l'Accerciser s'executi per primer cop, la majoria dels connectors estaran aquí. Podeu arrossegar les pestanyes dels connectors a la visualització inferior del connector o a l'escriptori per a mostrar dos o més connectors simultàniament.

Visualització inferior del connector

  Podeu arrossegar connectors a o des d'aquesta àrea, de la mateixa manera que en la visualització dreta del connector.

### Gestió de la visualització dels connectors

L'Accerciser té dos modes per a visualitzar connectors. El mode de visualització actual es pot commutar si premeu Visualitza Visualització individual de connectors o si premeu Control t. Quan el mode individual està activat, tots els connectors es posaran en la visualització del connector superior dret ordenats alfabèticament, això és útil per als usuaris del lector de pantalla que no utilitzen l'esquema flexible de mostrat de connectors de l'Accerciser. Quan el mode de visualització individual de connectors està desactivat es poden arrossegar i deixar anar pestanyes de connectors en les diferents visualitzacions de connectors, o es poden arrossegar a l'escriptori per a mostrar el connector en una nova visualització. També es pot manipular la posició dels connectors amb el menú contextual del connector que pot aparèixer en la pestanya del connector o en el diàleg de preferències del connector.

## Ús

Podeu utilitzar l'Accerciser per a inspeccionar qualsevol giny accessible mostrat a la visualització d'arbre utilitzant els connectors disponibles. El primer pas és seleccionar un accessible a inspeccionar utilitzant un dels següents mètodes:

### Seleccionar un accessible a través de la visualització d'arbre.

Utilitzeu la visualització d'arbre per a navegar en la jerarquia dels objectes accessibles arrelats a l'escriptori. Desplegant l'arbre de nodes es mostraran els seus fills, mentre que plegant-lo els amagareu. Cada node mostra un icona de la seva aplicació associada o el giny i el nom del seu accessible, si està disponible. La segona columna llista quants nodes seran mostrats si els elements són desplegats.

### Utilitzant adreces d'interès

L'Accerciser permet marcar els accessibles seleccionats per a examinar-los posteriorment. Això pot ser útil si l'aplicació objectiu ha de reiniciar-se; per exemple, després de reconstruir-la. Per a marcar l'accessible seleccionat actualment, premeu Adreces d'interès Afegeix una adreça d'interès... o premeu Control d.

Les adreces d'interès a accessibles en l'Accerciser estan definides pel nom de l'aplicació i un «camí» en la jerarquia interna de l'accessible de l'aplicació a l'accessible. Quan l'aplicació objectiu està en un estat diferent (ex. múltiples marcs de nivell superior) pot ser que el camí no sigui correcte.

Les adreces d'interès es poden gestionar mitjançant el diàleg d'edició d'adreces d'interès a través de Adreces d'interès Edita les adreces d'interès....

## Connectors per defecte

L'Accerciser incorpora diversos connectors per defecte. Aquests connectors us permeten visualitzar diferents informacions respecte l'actual accessible seleccionat a la visualització d'arbre i els seus veïns. Els connectors disponibles per defecte a la versió 0.1.5 són els següents:

### Visualització d'interfícies

Aquest connector visualitza informació quant a les interfícies disponibles de l'accessible seleccionat a la visualització d'arbre. Les interfícies no compatibles són ombrejades. Hi ha varis instruments disponibles per a visualitzar i controlar una interfície sota cada expansor.

#### Visualització d'interfícies

Les interfícies que estan suportades per l'accessible seleccionat es mostraran com a sensibles.

### Seguiment d'esdeveniments

Aquest connector fa un seguiment dels tipus d'esdeveniments seleccionats a la visualització d'arbre de l'accessible seleccionat, a la visualització d'arbre de l'aplicació seleccionada, o de tot l'escriptori.

#### Seguiment d'esdeveniments

La part inferior de la finestra de seguiment d'esdeveniments us permet triar el tipus i la font dels esdeveniments.

En prémer Control Alt l des de qualsevol indret de l'escriptori, l'últim esdeveniment registrat serà realçat per a una posterior referència. Vegeu per a saber com canviar aquesta drecera de teclat.

### Consola IPython

Aquest connector és una completa consola IPython. Premeu Tab per a mostrar completa l'ordre actual. Premeu Retorn per a executar un codi Python vàlid. Les ordres de la consola tenen accés a l'accessible seleccionat actualment en l'arbre d'accessibles mitjançant la variable `acc`. A més, totes les funcions i constants del paquet pyatspi estan disponibles com a locals en la consola. La finalitat més important d'aquestes funcions és per a fer consultes sobre l'accessibilitat a d'altres interfícies. Per exemple, per a consultar a l'interfície «Text»: `t = acc.queryText()`. També estan permeses importacions de l'actual directori de treball o de camins del Python.

### Explorador de l'API

Aquest connector mostra les interfícies, mètodes i atributs disponibles per l'accessible seleccionat en la visualització d'arbre.

#### Explorador de l'API

L'explorador de l'API.

### Enregistrador d'scripts

L'enregistrador d'scripts de l'Accerciser us permet gravar la interacció del teclat amb altres aplicacions de l'escriptori per a autoritzar els scripts de proba per a la interfície gràfica. Actualment el connector admet la generació d'scripts per a tres plataformes: el Dogtail, el LDTP i l'API integrada de l'Accerciser. Un cop premeu el botó «Gravar» es gravarà tota l'interacció del teclat en un script que podrà ser executat més tard com un script individual.

#### Enregistrador d'scripts

L'enregistrador d'scripts.

### Selecció ràpida

Aquest connector proporciona combinacions de tecles globals que permeten una selecció ràpida dels accessibles a través de la interfície gràfica de l'aplicació objectiu. En prémer Control Alt a se seleccionarà l'últim accessible del giny que tenia el focus en l'Accerciser. En prémer Control Alt t se seleccionarà l'accessible del giny que està sota el punter.

### Validació

Aquest connector comprova els problemes d'accessibilitat de les aplicacions i genera un informe on inclou la gravetat i la descripció dels problemes. L'informe enllaça els errors amb la documentació sobre com solucionar els problemes comuns. El connector és extensible amb esquemes de prova que defineixen regles de validació.

Per a executar la validació, primer seleccioneu un element de l'arbre d'accessibilitat. El connector comprovarà l'accessible seleccionat i tots els seus descendents. Després seleccioneu un esquema a utilitzar per a la comprovació. Llavors feu clic al botó Validar per a iniciar la comprovació. Feu un altre cop clic al botó, mentre s'està executant la comprovació, per a cancel·lar-la.

En acabar la comprovació, la taula d'informe mostrarà la gravetat i la descripció de tots els errors. Feu un doble clic a una fila de la taula per a visualitzar l'accessible associat en l'arbre. Amb un element seleccionat, feu clic a Ajuda per a aconseguir informació sobre com resoldre el problema.

## Preferències

Hi ha alguns elements configurables en l'Accerciser:

### Disposició dels connectors

Hi ha dos mètodes per a configurar la disposició dels connectors a l'Accerciser. Primer heu de triar Edita Preferències per a activar el diàleg de Preferències. Aquest diàleg conté pestanyes per a cada secció, seleccioneu la pestanya Connectors. En aquesta secció trobareu una visualització de llista de tots els connectors disponibles. Feu clic amb el botó dret a qualsevol dels connectors llistats per a configurar la seva visualització.

En comptes de fer servir el diàleg de Preferències, podeu arrossegar i deixar anar les pestanyes dels connectors per a moure-les. En arrossegar la pestanya del connector a l'àrea de connectors inferior o dreta de la finestra principal moureu el connector. En arrossegar la pestanya a l'escriptori creareu una nova finestra de connectors on deixar-hi anar el connector.

### Configuració de les dreceres de teclat globals

Alguns elements de l'Accerciser poden activar certa funcionalitat a través de les dreceres de teclat. La combinació de la drecera de teclat es pot canviar a través del diàleg de Preferències, per a fer-ho heu de seleccionar Edita Preferències per a activar el diàleg de Preferències. Aquest diàleg conté una pestanya per a cada secció, seleccioneu la pestanya Dreceres de teclat globals. En aquesta secció trobareu una visualització de llista de totes les funcions disponibles de les dreceres de teclat. Canvieu l'assignació de tecles al vostre gust.

## Quant a l'Accerciser

L'Accerciser ha sigut escrit per l'Eitan Isaacson (eitan@ascender.com). Per a obtenir més informació quant a l'Accerciser, visiteu la pàgina de l'Accerciser a GNOME Live!.

Per a informar d'un error o fer un suggeriment sobre l'aplicació o d'aquest manual, seguiu les indicacions en aquest document.

Es permet la redistribució i utilització del codi font i del binari, amb o sense modificació, sota els termes de la llicència BSD.